
  CONSILIUL JUDEŢEAN 
HOTĂRÂRE

privind aprobarea organigramei şi a statului de funcţii ale  
Centrului Judeţean pentru Cultură Bistriţa-Năsăud pentru anul 2016
Consiliul Judeţean Bistriţa-Năsăud, întrunit în şedinţă ordinară, în prezenţa preşedintelui şi a 28 consilieri judeţeni;

Având în vedere:

- expunerea de motive nr. IX/2844 din 23.02.2016 a Preşedintelui Consiliului Judeţean  Bistriţa-Năsăud;

- raportul comun nr. IA/IIC/2845 din 23.02.2016 al Direcţiei administraţie locală şi Direcţiei economice din cadrul Consiliului Judeţean Bistriţa-Năsăud; 

- adresa Instituţiei Prefectului Judeţul Bistriţa-Năsăud nr. IC/3356 din 11.02.2016, înregistrată la Consiliul Judeţean Bistriţa-Năsăud cu nr. I/2427 din 15.02.2016;

- adresa nr. 194 din 19.02.2016  a Centrului Judeţean pentru Cultură Bistriţa-Năsăud, înregistrată la Consiliul Judeţean Bistriţa-Năsăud, cu nr. II/2777 din 22.02.2016;
- prevederile Hotărârii Consiliului de administraţie al Centrului Judeţean pentru Cultură Bistriţa-Năsăud nr. 246 din 19.02.2016 privind aprobarea organigramei şi a statului de funcţii;

- prevederile Hotărârii de Guvern nr.763/2010 pentru aprobarea Regulamentului privind organizarea şi desfăşurarea concursului sau examenului pentru ocuparea posturilor vacante sau temporar vacante corespunzătoare funcţiilor contractuale din aparatul propriu al Ministerului Culturii şi Patrimoniului Naţional, precum şi din cadrul unităţilor care funcţionează în subordinea ori în coordonarea acestuia şi aprobarea Regulamentului privind evaluarea performanţelor profesionale individuale, promovarea şi avansarea personalului contractual din aparatul propriu al Ministerului Culturii şi Patrimoniului Naţional, precum şi din cadrul unităţilor care funcţionează în subordinea ori în coordonarea acestuia;
- prevederile art. 17 alin. (1), art. 40 şi art. 41 din Legea nr. 53/2003 - Codul Muncii, republicată, cu modificările şi completările ulterioare;

- prevederile art. 6* din Ordonanţa de urgenţă a Guvernului României nr. 118/2006 privind înfiinţarea, organizarea şi desfăşurarea activităţii aşezămintelor culturale, cu modificările şi completările ulterioare;

- prevederile art. III şi ale Anexei la Ordonanţa de urgenţă a Guvernului nr. 63/2010 privind modificarea şi completarea Legii nr. 273/2006 privind finanţele publice locale, precum şi pentru stabilirea unor măsuri financiare;

- prevederile Anexei 5, art. 8-9 din Ordinul ministrului culturii şi cultelor nr. 2193/2004 pentru aprobarea regulamentelor-cadru de organizare şi funcţionare a aşezămintelor culturale;
- prevederile Hotărârii Consiliului Judeţean Bistriţa-Năsăud nr. 8/2016 aprobare bugetului de venituri şi cheltuieli al Judeţului Bistriţa-Năsăud pe anul 2016 şi a estimărilor pe anii 2017-2019;
- prevederile Hotărârii Consiliului Judeţean Bistriţa-Năsăud nr. 25/2016 privind aprobarea încheierii Actului adițional nr.4 la Contractul de comodat nr. 300 din 06.12.2011 încheiat între R.A.D.E.F. „România Film” şi Consiliul Judeţean Bistrița-Năsăud;

- prevederile Hotărârii Consiliului Judeţean Bistriţa-Năsăud nr. 26/2016 privind aprobarea bugetului de venituri şi cheltuieli al unităților aflate în subordonarea Consiliului Județean Bistrița-Năsăud pe anul 2016 şi estimările pentru anii 2017 – 2019;
- prevederile Hotărârii Consiliului Judeţean Bistriţa-Năsăud nr. 72/2015 privind aprobarea organigramei şi a statului de funcţii ale Centrului Judeţean pentru Cultură Bistriţa-Năsăud pentru anul 2015; 
- prevederile Anexei nr. IV din Legea nr. 284/2010 – Legea-cadru privind salarizarea unitară a personalului plătit din fonduri publice; 

- raportul nr. IBa/2956/24.02.2016 al Comisiei economice;

- raportul nr. IBa/2957/24.02.2016 al Comisiei de administraţie;

- raportul nr. IBa/2958/24.02.2016 al Comisiei de cultură.
În temeiul dispoziţiilor art. 91 alin. (2) lit. c), alin. (5) lit. a) pct. 4, art. 97 şi art. 115, alin. (1) lit. c) din Legea nr. 215/2001 privind administraţia publică locală, republicată, cu modificările şi completările ulterioare,
HOTĂRĂŞTE: 

        Art.1. Se aprobă organigrama şi statul de funcţii ale Centrului Judeţean pentru Cultură Bistriţa-Năsăud, conform Anexelor nr. 1 şi nr. 2, care fac parte integrantă din prezenta hotărâre.

         Art.2. (1) Prezenta hotărâre intră în vigoare la data de 01.03.2016.

(2) Începând cu aceeaşi dată se abrogă Hotărârea Consiliului Judeţean Bistriţa-Năsăud nr. 72/2015 privind aprobarea organigramei şi a statului de funcţii ale Centrului Judeţean pentru Cultură Bistriţa-Năsăud pentru anul 2015.
         Art.3. Prezenta hotărâre a fost adoptată cu un număr de 29 voturi “pentru”.

        Art.4. Cu ducerea la îndeplinire a prevederilor prezentei hotărâri se încredinţează Direcţia economică şi managerul Centrului Judeţean pentru Cultură Bistriţa-Năsăud.
         Art.5. Prezenta hotărâre se comunică de către Serviciul administraţie şi relaţii publice cu:

- Direcţia administraţie locală;

- Direcţia economică;
- Compartimentul audit public intern;
- Domnul Alexandru Pugna, vicepreşedintele Consiliului Judeţean Bistriţa-Năsăud;
- Centrul Judeţean pentru Cultură Bistriţa-Năsăud;

- Instituţia Prefectului judeţul Bistriţa-Năsăud.

PREŞEDINTE,

EMIL  RADU  MOLDOVAN
                                                                         Contrasemnează:                                   

                                                                          SECRETARUL JUDEŢULUI, 


      MICA OPREA
Nr. 28
Din 24.02.2016        
C.G.A./C.A.A./MN/5 ex.

